इस केन्‍द्र ने रबी 2007-08 से कुछ चुने हुए राज्‍य कृषि के संस्‍थानों जैसे मराठवाड़ा कृषि विश्‍वविद्यालय, परभणी और महात्‍मा फुले कृषि विद्यापीठ, राहुरी (महाराष्‍ट्र में); बनारस हिन्‍दू विश्‍वविद्यालय, वाराणसी, भारतीय सब्‍जी अनुसंधान संस्‍थान, वाराणसी (उत्‍तर प्रदेश में); महाराणा प्रताप कृषि एवं प्रौद्योगिकी विश्‍वविद्यालय, उदयपुर (राजस्‍थान में); कृषि विज्ञान विश्‍वविद्यालय, बैंगलूरू और धारवाड़ (कर्नाटक में) तथा बिसरा कृषि विश्‍वविद्यालय, रांची (झारखण्‍ड में) के सहयोग से देश के सुदूर उत्‍तरी, दक्षिणी, पूर्वी और पश्चिमी भागों में राष्‍ट्रीय प्रसार कार्यक्रम आयोजित किए हैं। परियोजना के क्रियाकलापों को संपन्‍न करने के लिए विभिन्‍न स्‍थलों पर प्रत्‍येक परियोजना स्‍थल पर 2-4 ग्रामों के समूहों को चुना गया। परियोजना स्‍थलों पर प्रगतिशील किसानों को भी इससे जोड़ा गया तथा प्रौद्योगिकी हस्‍तांतरण में उनका उपयोग किया गया।